[pic] | KUMMISSJONI TAL-KOMUNITAJIET EWROPEJ |

Brussel 7.8.2006

KUMM(2006) 444 finali

RAPPORT MILL-KUMMISSJONI

Fond ta’ Solidarjetà ta’ l-Unjoni Ewropea Rapport Annwali 2005

RAPPORT MILL-KUMMISSJONI

Fond ta’ Solidarjetà ta’ l-Unjoni Ewropea Rapport Annwali 2005

WERREJ

1. Daħla 3

2. Applikazzjonijiet ġodda riċevuti fl-2005 3

3. Il-Finanzjament 5

4. Monitorjar 6

5. Għeluq 6

6. Proposta għal Regolament ġdid għal Fond ta’ Solidarjetà 7

7. Konklużjonijiet 8

Annex 1 European Union Solidarity Fund applications in 2005 9

Annex 2 Criteria to mobilise the EU Solidarity Fund 10

Annex 3 Determination of the amount of aid 11

Annex 4 Thresholds for major disasters applicable in 2005 12

Annex 5 Proposal for a new Solidarity Fund Regulation – Synopsis of main features 13

1. DAħLA

Il-Fond ta’ Solidarjetà ta’ l-Unjoni Ewropea daħal fis-seħħ fil-15 ta’ Novembru 2002[1]. L-Artikolu 12 tar-Regolament jipprevedi li rapport dwar l-attività tal-Fond is-sena ta’ qabel jiġi ppreżentat lill-Parlament Ewropew u lill-Kunsill. Dan, it-tielet rapport, jippreżenta l-attivitajiet tal-Fond fl-2005 li jkopru tliet oqsma: it-trattament ta’ l-applikazzjonijiet ġodda riċevuti matul l-2005; l-immonitorjar ta' l-implimentazzjoni kontinwa ta' l-għotjiet, u l-analiżi tar-rapporti ta' implimentazzjoni bil-ħsieb li dawn jiġu ppreparati għall-għeluq.

Barra minn hekk, ir-rapport jippreżenta l-proposta għal Regolament ġdid dwar il-Fond ta’ Solidarjetà ppreżentata mill-Kummissjoni fis-6 ta’ April 2005 għal perjodu wara li tiskadi l-Perspettiva Finanzjarja fl-2006.

2. APPLIKAZZJONIJIET ġODDA RIċEVUTI FL-2005

Matul l-2005 il-Kummissjoni rċeviet 12-il applikazzjoni ġdida għal għajnuna fil-Fond ta’ Solidarjetà. L-Anness 1 jagħti deskrizzjoni ġenerali dettaljata tal-każijiet kollha.

Fl-14 ta’ Frar 2005, l-Italja applikat għall-għajnuna dwar għargħar f’Sardinja f’Diċembru 2004. Ġie ddikjarat li d-diżastru kkawża danni ta’ EUR 223 miljun li jirrapreżentaw anqas minn 7% tal-limitu maġġuri normali biex jistimula l-Fondi. Il-Kummissjoni, fuq bażi ta’ l-informazzjoni pprovduta mill-awtoritajiet Taljani, ikkonkludiet li l-għargħar ma jilħqux il-kundizzjonijiet tar-Regolament għal diżastri reġjunali straordinarji (i.e. dimostrazzjoni li l-parti l-kbira tal-popolazzjoni fir-reġjun ġiet affettwata, u li huma mistennija riperkussjonijiet serji u dejjiema fuq l-għajxien ta’ ħajja u fuq l-istabilità ekonomika tar-reġjun). Fl-10 ta’ Ġunju 2005 il-Kummissjoni għalhekk iddeċidiet li tirrifjuta l-applikazzjoni u infurmat lill-awtoritajiet Taljani b’din id-deċiżjoni permezz ta’ ittra tas-27 ta’ Ġunju 2005.

L-awtoritajiet Griegi ssottometew applikazzjoni fit-22 ta’ April 2005, dwar l-għargħar li seħħu fi Frar 2002 fiż-żona tax-xmara Evros fuq il-fruntiera tal-Lvant tal-Greċja. Informazzjoni supplimentari ġiet ipprovduta f'Awwissu u f’Diċembru 2005. Peress li d-diżastru kkawża danni totali diretti ta’ EUR 135 miljun, li jirrapreżentaw anqas minn 15% tal-limitu maġġuri ta' diżastru ta' EUR 918 miljun applikabbli għal Greċja (i.e. 0.6% tad-DGN), l-applikazzjoni kienet ibbażata fuq il-kriterju ta’ diżastru straordinarju. Wara analiżi sħiħa ta’ l-applikazzjoni, is-servizzi tal-Kummissjoni kkonkludew li filwaqt li l-għargħar ikkawżaw danni notevoli lokalment, ir-reġjun affettwat ma kienx sinjifikanti fil-kuntest nazzjonali u l-kriterji tar-Regolament dwar riperkussjonijiet serji u dejjiema fuq l-għajxien ta’ ħajja u l-istabilità ekonomika tar-reġjun affettewat ma ntlaħqux. Il-Kummissjoni għalhekk iddeċidiet fit-23 ta’ Diċembru 2005 biex ma timmobilizzax il-Fond u infurmat lill-awtoritajiet Griegi b’din id-deċiżjoni permezz ta’ ittra fit-13 ta’ Jannar 2006.

Fid-disa’ każijiet li ġejjin, il-Kummissjoni ddeċidiet li tipproponi lill-awtorità baġitarja biex timmobilizza l-Fondi:

Is- Slovakkja applikat fl-24 ta’ Jannar 2005 dwar maltempata tar-riħ li laqtet lill-pajjiż f’Novembru 2004. Fl-1 ta’ Marzu 2005, l-awtoritajiet Slovakki ssottomettew informazzjoni kumplimentarja. Fl-applikazzjoni, is-Slovakkja stmat id-dannu totali dirett għal bejn wieħed u ieħor EUR 225 miljun. Is-servizzi tal-Kummissjoni eżaminaw il-kalkulazzjoni tad-danni diretti, fuq il-bażi ta’ analiżi ta’ ritratti bis-satellita u mill-ajru meħuda miċ-Ċentru Konġunt ta’ Riċerka, u qieset neċessarju li timmodifika xi ftit il-kalkulazzjoni tad-dannu lill-foresti. Dawn il-modifiki kkonċernaw il-firxa tad-dannu fiżiku u l-assunzjonijiet dwar l-afforestazzjoni u l-ispejjeż tal-manutenzjoni. Il-livell massimu ta' dannu dirett li seta' jitqies kien ta' EUR 195 miljun. Peress li dan l-ammont huwa aktar mil-limitu maġġuri ta' diżastru ta' 0.6% tad-DGN tas-Solvakkja (EUR 172.3 miljun), id-diżastru kkwalifika bħala "diżastru maġġuri naturali" u fuq dan il-Kummissjoni ddeċidiet li fis-6 ta' Ġunju 2005 timmobilizzza l-Fondi. Wara li ġie adottat il-baġit ta' emendi korrispondenti mill-awtorità tal-baġit, il-ftehim dwar l-implimentazzjoni ta' l-għotja ġie ffirmat fis-17 ta' Ottubru 2005. Il-Kummissjoni ħallset l-għotja tal-Fond ta’ Solidarjetà ta’ EUR 5.67 fis-7 ta’ Novembru 2005.

Fit-8 ta’ Jannar 2005 maltempata kbira laqtet inħawi fit-tramuntana ta' l-Ewropa u kkawżat diversi danni f'numru ta' pajjiżi. Il-Kummissjoni rċeviet applikazzjonijiet għal għajnuna finanzjarja mill-Fond ta’ Solidarjetà mill- Iżvezja u l- Latvja (it-tnejn fl-10 ta’ Marzu 2005), l- Estonja (fl-14 ta’ Marzu 2005) u l- Litwanja (fis-16 ta’ Marzu 2005). Fl-erba’ pajjiżi, il-maltempata kkawżat dannu kbir lill-agrikultura, il-foresti, l-elettriku u n-netwerks ta' infrastruttura, trasport u komunikazzjoni. L-ammont totali tad-danni huwa stmat għal bejn wieħed u ieħor EUR 192 miljun fil-Latvja, EUR 48 miljun fl-Estonja u madwar EUR 15 miljun fil-Litwanja. Fl-Iżvezja d-danni kienu partikolarment għolja u stmati għal madwar EUR 2.3 biljun.

Hekk kif id-danni fl-Iżvezja, il-Latvja u l-Estonja qabżu l-limitu rispettiv taż-0.6% tad-DNG (EUR 1.603 biljun għall-Iżvezja, EUR 59.092 miljun għal-Latvja u EUR 45.209 miljun għall-Estonja), id-diżastri kkwalifikaw f’kull wieħed minn dawn it-tliet pajjiżi bħala “diżastru naturali maġġuri”. Id-danni fil-Litwanja kienu taħt il-limitu ta’ diżastru maġġuri (EUR 94.261 miljun). Madankollu, il-Litwanja kienet effettwata mill-istess maltempata ta’ riħ li wasslet għal diżastru maġġuri fil-Latvja, intlaħqet il-kundizzjoni li jkun hemm eċċezzjoni biex tibbenefika mill-Fond, fejn pajjiż ġar affettwat "mill-istess diżastru" jista' jibbenefika wkoll mill-għajnuna mill-Fond. Għaldaqstant, il-Kummissjoni fit-22 ta’ Awwissu 2005 ipproponiet total ta’ EUR 92.88 miljun biex jingħataw lill-erba’ pajjiżi, minnhom EUR 81.73 miljun lil Iżvezja, EUR 9.49 miljun lil-Latvja, EUR 1.29 miljun lill-Estonja u EUR 0.38 miljun lil-Litwanja. L-għotjiet rispettivi tal-Fond ta’ Solidarjetà ngħataw fl-ewwel nofs ta’ l-2006, wara l-konklużjoni tal-proċedura baġitarja u l-firma tal-ftehimiet ta’ implimentazzjoni.

Bejn April u Awissu 2005 għargħar kbir laqtu inħawi kbar taċ-ċentru u tal- lvant ta’ l-Ewropa u kkawżaw diversi danni f'numru ta' pajjiżi. Il-Bulgarija, ir-Rumanija u l-Awstrija applikaw għall-għajnuna finanzjarja mill-Fond ta’ Solidarjetà.

L-ewwel applikazzjoni mill- Bulgarija waslet fid-29 ta’ Lulju 2005 u kellha x’taqsam mad-danni kkawżati mill-għargħar f’Mejju. Informazzjoni supplementarja ġiet ipprovduta fid-29 ta’ Settembru 2005. Id-danni totali diretti kienu stmati għal EUR 222.28 miljun. L-awtoritajiet Bulgari ssottomettew it-tieni applikazzjoni fl-24 ta’ Awissu 2005, flimkien ma’ informazzjoni supplimentari riċevuta fis-6 ta’ Ottubru 2005, li kellha x’taqsam ma’ l-għargħar li bdew kmieni f’Awissu. Id-danni totali diretti ta’ dan it-tieni diżastru kienu ta’ EUR 237.47 miljun. Peress li l-ammonti tad-dannu fiż-żewġ applikazzjonijiet jaqbeż il-limitu ta’ 0.6% tad-DNG tal-Bulgarija (EUR 103.27 miljun) id-diżastri kkwalifikaw bħala “diżastri naturali maġġuri”.

L-ewwel applikazzjoni mir- Rumanija ġiet riċevuta fit-22 ta’ Ġunju 2005 u kellha x’taqsam mad-danni kkawżati mill-għargħar f’April. Informazzjoni supplimentari ġiet ipprovduta fil-5 ta’ Awissu u fid-29 ta’ Diċembru 2005. Id-danni totali diretti kienu stmati għal EUR 489.53 miljun. L-awtoritajiet Rumeni ssottomettew it-tieni applikazzjoni fid-9 ta’ Settembru 2005, flimkien ma’ informazzjoni supplimentari riċevuta fis-7 ta’ Ottubru u fid-29 ta’ Diċembru 2005, li kellha x’taqsam ma’ l-għargħar li bdew kmieni f’Lulju. Id-danni totali diretti ta’ dan it-tieni għargħar kienu stmati għal EUR 1.05 miljun. Peress li l-ammonti tad-dannu fiż-żewġ applikazzjonijiet jaqbeż il-limitu ta’ 0.6% tad-DNG tal-Bulgarija (EUR 302.11 miljun) id-diżastri kkwalifikaw bħala “diżastri naturali maġġuri”.

L- Awstrija applikat għall-għajnuna fid-19 ta’ Ottubru 2005, dwar l-għargħar li kien seħħ fiż-żewġt inħawi Awstrijaċi ta’ Länder Vorarlberg u t-Tyrol f’Awissu 2005. Informazzjoni addizzjonali kienet riċevuta mill-awtoritajiet Awstrijaċi fit-12 ta’ Jannar 2006. Id-danni totali diretti kienu stmati għal EUR 591.94 miljun. Peress li d-danni kienu taħt il-limitu ta’ l-EUR 1336.348 miljun applikabbli għall-Awstrija (i.e. 0.6% tad-DNG), kien ibbażat fuq il-kriterju ta’ diżastru reġjunali straordinarju. Fl-aħħar tal-perjodu kopert b’dan ir-rapport annwali, l-analiżi ta’ l-applikazzjoni kienet għada għaddejja.

Fit-23 ta’ Diċembru 2005, il-Kummissjoni ddeċidiet li tipproponi biex timmobilizza l-Fond fir-rigward taż-żewġ applikazzjonijiet riċevuti mill-Bulgarija. Dwar it-tliet applikazzjonijiet l-oħra (iż-żewġ diżastri fir-Rumanija u l-għargħar fl-Awstrija), id-deċiżjonijiet biex jiġi mmobilizzat il-Fond ittieħdu f’Marzu 2006.

3. IL-FINANZJAMENT

Il-każijiet tal-maltempata tar-riħ li affettwat lis-Slovakkja u tal-maltempata tar-riħ fit-Tramuntana ta’ l-Ewropa ġew trattati f’żewġ baġits separati emendati. Abbozz Preliminarju tal-Baġit Emendat 5/2005[2] għall-każ Slovakk kien approvat mill-Awtorità Baġitarja fis-7 ta’ Settembru 2005. Il-ħlas seta’ jsir wara l-adozzjoni tad-deċiżjoni ta’ l-għotja u wara li ġie ffirmat il-ftehim ta’ implimentazzjoni fis-17 ta’ Ottubru 2005. L-Abbozz Preliminarju tal-Baġit Emendat 6/2005[3] li jkopri l-maltempata tar-riħ fit-Tramuntana ta’ l-Ewropa kien approvat tard fis-sena, fis-17 ta’ Novembru 2005, sabiex bosta mill-passi addizzjonali meħtieġa (deċiżjoni ta’ għotja, ftehim ta’ implimentazzjoni) u, minħabba f’hekk, il-ħlas seta’ jsir biss fl-2006. Filwaqt li l-approprazzjonijiet ta’ ħlas għall-għajnuna lis-Slovakkja kienu pprovduti mil-linja baġitarja tal-Fond ta’ Koeżjoni, l-ammont sinifikanti tar-riżorsi meħtieġa għall-erba’ każijiet li għandhom x’jaqsmu mal-maltempata tar-riħ fit-Tramuntana ta’ l-Ewropa u n-nuqqas ta’ disponibilità ta’ approprazzjonijiet ta’ ħlas b’xejn korrispondenti waqt il-proċedura baġitarja, għamluha neċessarja li talba għal approprazzjonijiet ta’ ħlas addizzjonali f’PDAB 6/2005 tiġi inkluża. Għall-każijiet ta’ għargħar fil-Bulgarija, fir-Rumanija u fl-Awstrija, il-Kummissjoni pproponiet baġit emendat għall-baġit ta’ l-2006; ir-rapport annwali tas-sena d-dieħla se jirrapporta dwar dan.

L-ammonti ta’ għajnuna f’kull każ ġew iddeterminati fuq il-bażi tal-metodu standard adottat qabel mill-Kummissjoni u spjegat fid-dettal fir-rapport annwali 2002/2003 (ara wkoll l-Anness 3 tar-rapport preżenti). L-ammonti ta’ għajnuna fl-2005 kienu dawn li ġejjin:

Benefiċjarji | Diżastri | Kategorija | Għajnuna (miljun €) |

Is-Slovakkja | Maltempata tar-Riħ | maġġuri | 5.668 |

L-Iżvezja | Maltempata tar-Riħ | maġġuri | 81.725 |

L-Estonja | Maltempata tar-Riħ | maġġuri | 1.290 |

Il-Latvja | Maltempata tar-Riħ | maġġuri | 9.487 |

Il-Litwanja | Maltempata tar-Riħ | pajjiż ġar | 0.379 |

Total | 98.548 |

4. MONITORJAR

Fl-2005, il-Kummissjoni għamlet żewġ żjarat ta’ monitorjar, it-tnejn dwar l-implimentazzjoni ta’ l-għotjiet tal-Fond ta’ Solidarjetà wara d-diżastri ta’ l-għargħar. Iż-żjara fi Franza fi Frar kienet dwar l-għotja tal-Fond ta' Solidarjetà mħallsa f'Lulju 2004. Iż-żjara f’Malta f’Mejju kienet dwar l-implimentazzjoni ta’ l-għotja tal-Fond ta’ Solidarjetà mħallsa f'Novembru 2004. Iż-żewġ żjarat intlaqgħu mill-awtoritajiet ikkonċernati u pprovdew l-okkażjoni biex ikun hemm reazzjoni għall-kwistjonijiet tekniċi bħal dawk li jikkonċernaw l-eliġibilità tan-nefqa u l-kwistjonijiet ta’ kontroll. Taw iċ-ċans lill-Kummissjoni li tieħu impressjoni tal-valur miżjud tal-Fond ta’ Solidarjetà u biex tiġbor informazzjoni dwar is-sistemi ta' l-implimentazzjoni. Fiż-żewġ każijiet instab li sistema ta’ implimentazzjoni xierqa, effettiva u transparenti kienet qiegħda taħdem, li l-implimentazzjoni kienet qiegħda timxi 'l quddiem b'pass sodisfaċenti u li kienu saru passi xierqa biex jiżguraw ir-rispett għall-obbligi ta’ mmonitorjar u kontroll.

5. GħELUQ

L-Artikolu 8 (2) tar-Regolament 2012/2002 jgħid li mhux aktar tard minn sitt xhur wara l-iskadenza tal-perijodu ta’ sena mid-data tal-għotja tal-flus, l-Istat benefiċjarju jrid jippreżenta rapport dwar l-eżekuzzjoni tal-finanzi ta’ l-għotja bi stqarrija li tiġġustifika n-nefqa (minn hawn ‘il quddiem: “stqarrija ta’ validità”). Fl-aħħar ta’ din il-proċedura, il-Kummissjoni għandha tiġbor l-għajnuna mill-Fond.

Fir-rigward ta’ l-għeluq ta’ l-għajnuna tal-każijiet li dwarhom kien riċevut rapport ta’ implimentazzjoni fl-2004, il-Kummissjoni għalqet l-għajnuna fit-22 ta’ Frar 2005 għall-għajnuna li ngħatat lil Franza. Fir-rigward ta’ l-għajnuna mogħtija lill-Ġermanja (għargħar 2002), il-Kummissjoni rċeviet kjarifiki dwar sub-dikjarazzjoni ta’ validità, li għaliha kontrolli ta’ nfiq kien għad iridu jitwettqu, f’Awissu 2005. Fuq din il-bażi, il-Kummissjoni ġabret l-għajuna fit-3 ta’ Novembru 2005. Il-Kummissjoni għalqet l-għajnuna mogħtija lir-Repubblika Ċeka (għargħar 2002) wara li rċeviet informazzjoni addizzjonali f’Mejju, f’Awissu u Settembru. Dan kien jikkonċerna b’mod partikolari l-ammont ta’ l-għotja li baqa’ ma jintużax matul il-perjodu ta’ eliġibilità. Fit-18 ta’ Jannar 2006, l-awtoritajiet Ċeki speċifikaw li l-bilanċ finali ta' għajnuna mhux użata mill-kont tas-sors jammonta għal EUR 390 524.32. Il-Kummissjoni bdiet il-proċeduri għall-irkupru ta’ dan l-ammont u bagħtet in-nota ta’ debitu korrispondenti lill-awtoritajiet Ċeki fis-16 ta’ Frar 2006.

Fl-2005, il-Kummissjoni rċeviet ir-rapporti finali ta’ implimentazzjoni għall-għotjiet li saru fl-2003 minn Spanja (tixrid taż-żejt ta’ Prestige), l-Italja (terrimot ta’ Molise u l-iżbruffar volkaniku ta’ l-Etna) u l-Portugall (nirien fil-foresta). Fl-aħħar tal-perjodu kopert b’dan ir-rapport annwali, kienet għada għaddejja l-analiżi ta’ dawn ir-rapporti ta’ implimentazzjoni.

6. PROPOSTA GħAL REGOLAMENT ġDID GħAL FOND TA’ SOLIDARJETÀ

Matul l-ewwel xhur ta’ l-2005 il-Kummissjoni lestiet ix-xogħol preparatorju għal proposta ta’ Regolament ġdid għal Fond ta' Solidarjetà li kien adottat fis-6 ta' April 2005[4] bħala parti mill-pakkett leġiżlattiv li jiġi mall-Perspettivi Finanzjarji għall-2007-2013. L-intenzjoni oriġinali li tressaq flimkien il-mekkaniżmi ta’ kriżijiet diversi eżistenti u maħsuba fuq livell Ewropew fi “Strument ta’ Solidarjetà u Reazzjoni Mgħaġġla” waħdieni, kif imħabbar fil-Komunikazzjoni tal-Kummissjoni dwar il-Perspettivi Finanzjarji ta’ l-14 ta’ Lulju 2004[5] kellhom jiġu abbandunati minħabba l-inkompatibilità tal-bażi legali differenti meħtieġa.

Għaldaqstant, ġiet deċiża strateġija riveduta mill-Kummissjoni li essenzjalment tissepara l-ħarsien ċivili u d-dimensjonijiet ta’ solidarjetà. Il-proposta ġdida ta' Fond ta' Solidarjetà, li fiha numru ta' elementi innovattivi u tinkludi analiżi ta' l-impatt, kienet trażmessa lill-PE u lill-Kunsill fit-8 ta' April 2005.

L-elementi ġodda essenzjali tal-proposta huma: barra mid-diżastri naturali, l-inklużjoni fil-firxa tal-Fond ta’ diżastri industrijali u tekonoloġiċi, emerġenzi ta’ saħħa pubblika u atti ta’ terroriżmu; it-tbaxxija tal-limiti li jistimulaw il-Fond għal EUR 1 bn jew 0.5% tad-DGN; l-abolizzjoni tal-possibilità eċċezzjonali li l-Fond jiġi mmobilizzat għad-diżastri b’dannu li jibqa’ anqas mil-limitu ('l hekk imsejħa kriterji ta' diżastri reġjunali); u l-possibilità li jsiru ħlasijiet bil-quddiem. Tqabbila sinottika tar-Regolamenti attwali u dawk proposti hija ppreżentata fl-Anness 5.

Kien hemm biss progress limitat fil-proċedura leġiżattiva fl-2005. Fil-Parlament Ewropew, l-ewwel skambju ta’ opinjonijiet dwar l-abbozz tar-regolament seħħ fil-Kumitat REGI. Fil-Kunsill, il-grupp ta’ ħidma tal-Kunsilliera Finanzjarji kellhom l-ewwel skambju ta’ opinjonijiet f’Ottubru u ieħor f’Novembru mingħajr ma waslu għall-ebda konklużjoni. Il-proposta kienet ukoll ippreżentata lill-grupp PROCIV (protezzjoni ċivili). Waqt l-EESC, wara laqgħat mar-relatur u l-grupp ta’ studju maħtur, ġie adottat rapport b’mod ġenerali favorevoli fis-27 ta’ Ottubru 2005 (CESE 1256/2005).

7. KONKLUżJONIJIET

Total ta’ 12-il applikazzjoni ġdida għal għajnuna fil-Fond ta’ Solidarjetà ġew riċevuti fl-2005. Il-Kummissjoni setgħet tipproponi biex timmobilizza l-Fond għad-disa' każijiet kollha li għandhom x'jaqsmu mad-diżastri naturali, wara eżaminazzjoni meqjusa ta' l-informazzjoni pprovduta. Dawn il-każijiet sussegwentement ġew approvati mill-Kunsill u mill-Parlament Ewropew bħala l-awtorità baġitarja. Fl-2005, il-Kummissjoni pproponiet total ta’ ammont ta’ għajnuna mill-Fond ta’ € 205 miljun (2002: EUR 728 m; 2003: EUR 107.1 m; 2004: EUR 19.6 m).

F’żewġ applikazzjonijiet, sottomessi fl-2005 taħt il-kriterju ta’ diżastru reġjunali ‘eċċezzjonali’, ġie deċiż li ma jkunx propost li l-Fond jiġi mmobilizzat. F’dawn il-każijiet, l-esperjenza tal-passat ikkonfermat li l-kundizzjonijiet għal applikazzjoni b'suċċess taħt dan il-kriterju eċċezzjonali - li skond ir-Regolament iridu jiġu eżaminati mill-Kummissjoni 'bl-aktar mod rigoruż' - huma relattivament diffiċli biex jintlaħqu. L-Istati Membri u s-servizzi tal-Kummissjoni investew ħin konsiderevoli u sforzi rispettivi fil-preparazzjoni u analiżi ta' l-applikazzjonijiet għal diżastri reġjunali iżgħar li ta' spiss wasslu għal rifjuti.

Għalhekk waħda mill-akbar bidliet fir-Regolament il-ġdid propost tal-Fond ta’ Solidarjetà huwa li jirrikorri biss għal-limiti kwantitattivi għal-livell ta’ dannu meħtieġ biex jistimula l-użu tal-Fond. Bħala kumpens għas-supressjoni tal-kriterji tad-diżastru reġjunali ‘eċċezzjonali’ attwali (mhux kwantitattiv), il-limiti kwantitattivi jitbaxxew. Dawn iż-żewġ elementi flimkien, itejbu t-trasparenza tal-Fond ta’ Solidarjetà. Dan jgħin biex tiġi evitata frustrazzjoni kbira li ssegwi meta applikazzjonijiet ippreparati bi sforz konsiderevoli mill-amministrazzjonijiet ta’ l-Istati Membri huma sussegwentement irrifjutati minħabba li l-kriterji eċċezzjonali huma veru diffiċli li jintlaħqu. Bir-regolament il-ġdid tal-Fond ta’ Solidarjetà, l-awtoritajiet nazzjonali jkollhom idea aktar ċara ta’ meta l-Fond x’aktarx li jkun jista’ jappoġġahom biex jirkupraw minn diżastru. Is-servizzi tal-Kummissjoni rreaġixxew b’mod favorevoli għal kull talba mill-awtoritajiet nazzjonali fil-pajjiżi kkonċernati dwar informazzjoni teknika li għandha x’taqsam mar-Regolament EUSF u l-preparazzjoni ta’ l-applikazzjonijiet.

Il-proposta għar-Regolament il-ġdid, li ġiet adottata mill-kulleġġ tal-Kummissarji fis-6 ta’ April 2005, attwalment tinsab fuq il-mejda tal-Parlament Ewropew u l-Kunsill għal deċiżjoni. Fid-diskussjonijiet fil-Kumitati differenti kkonċernati fil-Parlament Ewropew il-proposta rċeviet appoġġ qawwi, b’mod partikolari fir-rigward tad-dispożizzjonijiet ta’ eliġibilità. Minkejja li progress fil-Kunsill ġie limitat fl-2005, il-Kummissjoni hija ddeterminata li taħdem mill-qrib ma' l-Istati Membri bil-ħsieb li tilħaq ftehim mal-Kunsill fl-2006 sabiex it-titjib propost għal dan l-istrument importanti ta' l-Unjoni jista' jidħol fis-seħħ fl-1 ta' Jannar 2007.

Annex 1 European Union Solidarity Fund applications in 2005

Country | GNI 2003 | 0.6% of GNI | Major disaster threshold 2005 |

AT | ÖSTERREICH | 222 725 | 1 336.348 | 1 336.348 |

BE | BELGIQUE-BELGIË | 274 660 | 1 647.960 | 1 647.960 |

BG | BALGARIJA | 17 212 | 103.274 | 103.274 |

CY | KYPROS | 11 530 | 69.178 | 69.178 |

CZ | ČESKA REPUBLIKA | 76 416 | 458.495 | 458.495 |

DE | DEUTSCHLAND | 2 114 180 | 12 685.080 | 3 118.381* |

DK | DANMARK | 186 548 | 1 119.289 | 1 119.289 |

EE | EESTI | 7 535 | 45.209 | 45.209 |

EL | ELLADA | 153 007 | 918.043 | 918.043 |

ES | ESPAÑA | 734 748 | 4 408.488 | 3 118.381* |

FI | SUOMI/FINLAND | 141 973 | 851.838 | 851.838 |

FR | FRANCE | 1 560 079 | 9 360.474 | 3 118.381* |

HR | HRVATSKA | 25 526** | 153.158 | 153.158 |

HU | MAGYARORSZÁG | 69 479 | 416.876 | 416.876 |

IE | IRELAND | 112 943 | 677.659 | 677.659 |

IT | ITALIA | 1 286 896 | 7 721.373 | 3 118.381* |

LT | LIETUVA | 15 710 | 94.261 | 94.261 |

LU | LUXEMBOURG (G-D) | 21 206 | 127.235 | 127.235 |

LV | LATVIJA | 9 849 | 59.092 | 59.092 |

MT | MALTA | 4 324 | 25.943 | 25.943 |

NL | NEDERLAND | 447 701 | 2 686.206 | 2 686.206 |

PL | POLSKA | 182 019 | 1 092.112 | 1 092.112 |

PT | PORTUGAL | 128 143 | 768.860 | 768.860 |

RO | ROMÂNIA | 50 352** | 302.114 | 302.114 |

SE | SVERIGE | 267 209 | 1 603.252 | 1 603.252 |

SI | SLOVENIJA | 24 400 | 146.402 | 146.402 |

SK | SLOVENSKÁ REPUBLIKA | 28 716 | 172.297 | 172.297 |

TR | TÜRKIYE*** | 210 450 | 1 262.698 | 1 262.698 |

UK | UNITED KINGDOM | 1 622 278 | 9 733.667 | 3 118.381* |

* ~ EUR 3 billion in 2002 prices

** GDP (GNI not available)

*** eligible for aid only after formal opening of accession negotiations

Annex 5 Proposal for a new Solidarity Fund Regulation - Synopsis of main features

Current Solidarity Fund Regulation | Proposed new Regulation |

Entry into force | November 2002 | January 2007 |

Geographical scope | Member States and candidate countries after formal opening of accession negotiations | no change |

Application deadline | 10 weeks after first damage | no change |

Applicant | national government only | no change |

Thematic scope | “mainly” major natural disasters (health treats and terrorism excluded) | major disasters resulting from - natural disasters - industrial and technological disasters - public health emergencies - acts of terrorism |

Eligibility criteria | total direct damage above threshold neighbouring country exceptional mobilisation for extraordinary regional disasters | total direct damage above threshold neighbouring country political criterion abolition of exceptional regional disaster criteria |

Threshold (to be met per applicant state) | In relation to above: total direct damage above EUR 3 bn or 0.6% of GNI, whichever is the lower no threshold if major disaster in neighbouring country recognised major part of population affected, lasting repercussions on living conditions and economic stability of affected region | In relation to above: total direct damage above EUR 1 bn or 0.5% of GNI, whichever is the lower no threshold if major disaster in eligible neighbouring country recognised political decision of the Commission: limited to cases where damage is inappropriate criterion (health threats, terrorism) |

Eligible operations | Emergency operations - to restore to working order basic infrastructures - to secure protective infrastructure - pay for emergency services and provisional housing, - for protection of cultural heritage - cleaning up No compensation of private damage | As now, plus - medical, psychological and social assistance to the direct victims of acts of terrorism and their families - protection of the population against imminent health threats, including the replacement of vaccine, drugs, medical products and medical equipment used up during an emergency |

Implementation period | 1 year following payment of grant | 18 months from first damage |

Budgetary procedure | Full budgetary procedure involving EP and Council following a Commission proposal for an amending budget in each case | no change |

Advance payments | not possible | upon request of applicant state: 5% of the estimated cost of eligible operations, maximum EUR 3 million to be made available rapidly through internal budget transfer |

Payment of grant | 100% up front upon conclusion of the implementation agreement with beneficiary state, no co-financing obligation | no change |

Implementation | Under full responsibility of beneficiary state Minimum requirements on monitoring and reporting Final report 6 months after end of grant | no change |

Technical assistance | not available | up to EUR 2 million/year for external expertise |

[1] Ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà ta’ l-Unjoni Ewropea ĠU L 311/3 ta’ l-14.11.2002, f'li ġej imsemmi bħala “ir-Regolament”.

[2] SEC(2005) 758 tat-6 ta' Ġunju 2005.

[3] SEC(2005) 1083 tat-8 ta’ Settembru 2005

[4] Proposta ta’ REGOLAMENT TAL-PARLAMENT EWROPEW U TAL-KUNSILL li jistabbilixxi l-Fond ta’ Solidarjetà ta’ l-Unjoni Ewropea COM(2005) 108 finali tas-6 ta’ April 2005

[5] COM(2004) 101.